Neona Ayu

Anodya Shula Neona Ayu (rèmbi' 13 Juni 2009) panèka sala sèttong panyanyè bân aktris asal Inḍonèsia. Saellana embu' bân alè'èn, Riafinola Ifani Sari bân Naura Ayu, Neona molaè karèr mènangka panyanyè profèsional è taon 2016 kalabân makalowar laghu pertamana, "Aduh Neik".

 Carèta Oḍi' 
Neona rèmbi' kalabân nyama Anodya Shula Neona Ayu è tangghâl 13 Juni 2009 è Jâkarta. Neona panèka pottrè katello' ḍâri empa' tarètan, ḍâri pangosaha Baldy Mulya Putra bân panyanyè Riafinola Ifani Sari . Neona rèmbi' ḍâri kalowarghâ moslèm, toronan Palembang ḍâri eppa'an; Jhâbâ bân Minangkabau ḍâri embu'un. Neona anḍi' kaka' sè anyama Adyla Rafa Naura Ayu  sè jhughân panyanyè, bân sè anyama Adyano Rafi Bevan Putra bân alè'èn sè anyama Aladya Odetta Nakeya Ayu.

 Parjhâlânan Lako 

 2015: Karèr Awwâl 
Neona èkennal è aḍâ'ân orèng bânnya' polana panampèlanna è "Konsèr Dhungngèng" è taon 2015. Neona mataghârjhât parhatèyan kalabân sèkap sè ènergik, loco, bân èkasennengi. molaè jârèya, Neona ampon dhâddhi panyanyè è romana, èkennal bânnya' pangghâmmar sè èsebbhut "Kanca Neo."

 2016: Laghu pertama 
È taon 2016, Neona maso' ka inḍustri mosik Inḍonèsia, noro' parosaha'an rekkaman Trinity Optima Production . Neona makalowar laghu pertamana sè ajuḍul "Addu Neik" è tangghâl 6 Oktober 2016. Laghu panèka, sè èkemmas ḍâlem genre hip-hop, asalla etolès sareng Neona dhibi' è bâkto omor 4 taon. Saterrossa, èsamporna'aghi sareng Andi Rianto . "Aduh Neik" alhamdulilah la mahasèl Neona ternominasi ḍâlem katègori Indonesian Music Awards 2017 ka'angghuy Artis Solo Bâbinè' Na'-kana' Sè Palèng Bhâghus.

 2018: Èkting 
È taon 2017, Neona tampèl mènangka cameo è pilem Naura & Genk Juwara . Saterrossa, taon salastarèna, Neona tampèl pilem è layar lèbâr Flight 555 sè èsotraḍaraè sareng Raymond Handaya.

 2019: With Love bân Konsèr Cinta Neona 
Neona makalowar album Stuḍio partamana sè ajuḍul With Love è tangghâl 1 Agustus 2019. Album panèka anḍi' 13 laghu sè aropa'aghi 6 laghu anyar, 4 laghu kona sè ènyanyèyaghi polè, bân 3 single Neona sè ella èterbitaghi sabellunna. With Love èkemmas kalabân bânnya' genre molaè dâri R&B, reggae, folk bân pop .È taon 2020, album partamana Neona ècapa'aghi suksès, èngghi panèka ollè sèrtifikat triple platinum ḍâri Asosiasi Industri Rekkaman Inḍonèsia polana With Love ampon ajhuwâl lebbi ḍâri 500 èbu èksemplar.

 Sombher